Érdekes, hogy a chancellorville-i vereség korántsem sokkolta annyira az Unió közvéleményét, mint például a második Bull Run-i csata vagy a fredericksburgi vereség (Virginia, 1862. december 11–15.). A Potomac-hadsereg vereséget szenvedett, de nem züllött szét, hamarosan készen állt újabb hadjáratokra. 1863 májusában Lincoln elnök kinevezte George Gordon Meade-et, a chancellorville-i vereség egyik hősét a Potomac-hadsereg parancsnokának. Meade ekkor 47 éves volt, a West Pointon végzett, mint Lee, műszaki tiszt volt, mint Lee, ennyi volt a hasonlóság a két parancsnok közt, Meade nem volt kezdeményező és kockázatvállaló típus, mint Lee, mégis kiváló beosztottai (John Buford lovashadosztály-parancsnok, John F. Reynolds hadtestparancsnok, Oliver O. Howard hadtestparancsnok, Winfield Scott Hancock hadtestparancsnok, Green tábornok, John Gibbon hadosztályparancsnok, George Armstrong Custer, lovassági vezér, azaz a „kölyök tábornok”) és Lincoln elnöktől, Henry W. Halleck tábornoktól kapott utasítások nyomán 3 nap alatt győzelemre vitte a gettysburgi csatát (Adams megye, Pennsylvania állam, 1863. július 1-3.)